29. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 145 της 2/7 Μαρτ. 1989 (ΦΕΚ Α΄ 70) (Διόρθ. σφαλμ. στο ΦΕΚ Α΄ 85/23-3-89) Οργανισμός Ταμείου Πρόνοιας Δημοσίων Υπαλλήλων. Έχοντας υπόψη: 1.Τις διατάξεις: α)Της παρ. 5 του άρθρ. 24 του Νόμ. 1558/1985 «Κυβέρνηση και Κυβερνητικά Όργανα» (ΦΕΚ 137/Α/1985). β)Του Νόμ. 1586/86 «Βαθμολογική διάρθρωση των θέσεων του Δημοσίου νομικών προσώπων δημοσίου δικαίου και των Οργανισμών Τοπικής Αυτοδιοίκησης και άλλες διατάξεις» (ΦΕΚ 37/α/1. 4.86) και ιδιαίτερα της παρ. 10 του άρθρ. 9 του ίδιου νόμου. γ)Του άρθρ. 17 παρ. 1 του Νόμ. 1320/83 «Πρόσληψη στο Δημόσιο Τομέα και άλλες διατάξεις» (ΦΕΚ 6/Α/83). δ)Του άρθρ. 23 παρ. 35 του Νόμ. 1735/1987 «Προσλήψεις στο Δημόσιο Τομέα, κοινωνικός έλεγχος στη δημόσια διοίκηση, πολιτικά δικαιώματα και άλλες διατάξεις» (ΦΕΚ 195/Α/1987) και ε)Του άρθρ. 10 του Νόμ. 993/78. 2.Την 1002081/28/89 απόφαση του Πρωθυπουργού και Υπουργού Οικονομικών «Ανάθεση αρμοδιοτήτων στον Υφυπουργό Οικονομικών Η. Παπαηλία» (ΦΕΚ 10/Β/9.1.89). 3.Τη 13/1988 γνωμοδότηση του Συμβουλίου της Επικρατείας μετά από πρόταση των Υπουργών Προεδρίας της Κυβέρνησης, Υγείας, Πρόνοιας και Κοινωνικών Ασφαλίσεων και του Υφυπουργού Οικονομικών, αποφασίζουμε: Διάρθρωση Υπηρεσιών «Άρθρ.1.-Οι υπηρεσίες του Ταμείου Πρόνοιας Δημοσίων Υπαλλήλων, αποτελούν Διεύθυνση, που συγκροτείται ως εξής: α)Τμήμα Ασφάλισης β)Τμήμα Παροχών γ)Τμήμα Οικονομικού δ)Τμήμα Διοικητικού ε)Τμήμα Μηχανογράφησης στ)Γραφείο Νομικών Υποθέσεων». Το άρθρ. 1 αντικαταστάθηκε ως άνω από το άρθρ. 1 Π.Δ. 87/9-16 Απρ. 1998 (ΦΕΚ Α΄ 82), κατωτ. αριθ. 39. Αρμοδιότητες Διεύθυνσης «Άρθρ.2.- Οι αρμοδιότητες της Διεύθυνσης ανάγονται στα παρακάτω θέματα που κατανέμονται μεταξύ των τμημάτων, ως ακολούθως: α)Τμήμα Ασφάλισης. Μέριμνα για την υπαγωγή στην ασφάλιση όλων των κατά την κείμενη νομοθεσία ασφαλιζομένων στο Ταμείο προσώπων. Επεξεργασία των υποβαλλομένων αιτήσεων για την αναγνώριση και εξαγορά χρόνου υπηρεσίας των ασφαλισμένων. Επιμέλεια αποστολής αποφάσεων – λογαριασμών εξαγοράς προϋπηρεσίας, έκδοση απαιτουμένων βεβαιώσεων για φορολογική χρήση κ.λ.π. Επιστροφή των πάσης φύσεως κρατήσεων, για τους υπηρετούντες υπαλλήλους, που καταβλήθηκαν στο Ταμείο χωρίς να οφείλονται. β)Τμήμα Παροχών. Έλεγχος των υποβαλλομένων δικαιολογητικών των αιτήσεων παροχών και διενέργεια της απαραίτητης αλληλογραφίας. Επεξεργασία των υποβαλλομένων αιτήσεων για ασφαλιστική παροχή. Επιμέλεια αποστολής αποφάσεων, ενταλμάτων απονομής παροχών στους δικαιούχους. Τήρηση και ενημέρωση των φακέλων βοηθηματούχων. Τήρηση ετήσιου ευρετηρίου αιτήσεων απονομής βοηθήματος. γ)Τμήμα Οικονομικού. Επιμέλεια για την τήρηση και ενημέρωση των λογιστικών βιβλίων και τη λειτουργία της λογιστικής υπηρεσίας του Ταμείου. Κατάρτιση και παρακολούθηση της εκτέλεσης του Προϋπολογισμού. Κατάρτιση του ετήσιου Ισολογισμού και Απολογισμού μετά της οικείας εκθέσεως. Παρακολούθηση της κινητής περιουσίας του Ταμείου και μέριμνα για την καλύτερη αξιοποίησή της (χρεόγραφα, έντοκα γραμμάτια, μετοχές, κ.λ.π.). Επιμέλεια για τη σύνταξη οικονομικών μελετών επί των πόρων, παροχών και δαπανών του Ταμείου. Διενέργεια των πάσης φύσεως πληρωμών του Ταμείου και απόδοση υπέρ δημοσίου και τρίτων κρατήσεων και έκδοση των σχετικών ενταλμάτων πληρωμής. Μισθοδοσία του προσωπικού του Ταμείου. Μέριμνα για την τήρηση, ταξινόμηση των παραστατικών είσπραξης και πληρωμής. (Αντί για τη σελ. 518,05(δ))  Σελ. 518,05(ε) Τεύχος 1348 Σελ. 87 Ταμείο Προνοίας Δημοσίων Υπαλλήλων 2.Θ.β.29 Μέριμνα για την καλύτερη αξιοποίηση της ακίνητης περιουσίας. Μέριμνα για την προμήθεια, φύλαξη και διαχείριση του πάσης φύσεως υλικού και ειδών εξοπλισμού για τις ανάγκες λειτουργίας των υπηρεσιών του Ταμείου. Κατάρτιση των διακηρύξεων και συμβάσεων για τις πάσης φύσεως προμήθειες και η διενέργεια των σχετικών διαγωνισμών. Επιμέλεια για τη συντήρηση των κτιρίων του Ταμείου και των πάσης φύσεως εγκαταστάσεων αυτού. Παρακολούθηση των εσόδων και μέριμνα για την εμπρόθεσμη είσπραξη κάθε οφειλής από το Δημόσιο και τα Ν.Π.Δ.Δ. που υπάγονται στην ασφάλιση του Ταμείου. Είσπραξη μισθωμάτων και επιμερισμός των κοινοχρήστων δαπανών. δ)Τμήμα Διοικητικού. Χειρισμός όλων των θεμάτων που αφορούν την υπηρεσιακή κατάσταση του προσωπικού. Τήρηση και ενημέρωση των ατομικών μητρώων του προσωπικού. Κατάρτιση σχεδίων τροποποιήσεως των διατάξεων της Νομοθεσίας του Ταμείου. Παραλαβή και πρωτοκόλληση εισερχομένης και εξερχομένης αλληλογραφίας. Τήρηση πρωτοκόλλου κοινού και εμπιστευτικού. Μέριμνα για την παραλαβή και βιβλιοδεσία των ΦΕΚ και των Πρακτικών του Διοικητικού Συμβουλίου. Γραμματειακή εξυπηρέτηση του Διοικητικού Συμβουλίου του Ταμείου. Μέριμνα για την κοινοποίηση των αποφάσεων του Διοικητικού Συμβουλίου. Αλληλογραφία για θέματα ασφάλισης, εξαγοράς προϋπηρεσίας και παροχών και τήρηση σχετικού αρχείου. Μέριμνα για τη βεβαίωση του γνήσιου της υπογραφής του προσωπικού και των πολιτών. Βεβαίωση από τον προϊστάμενο ή νόμιμο αναπληρωτή του της ακρίβειας αντιγράφων, φωτογραφιών ή φωτοτυπικών εγγράφων των οποίων το πρωτότυπο έχει εκδοθεί από το Ταμείο, ύστερα από αντιπαραβολή τους με το επιδεικνυόμενο σχετικό πρωτότυπο ή ακριβές αντίγραφο. Μέριμνα για τη σύσταση πάγιας προκαταβολής χαρτοσήμου και λοιπών ενσήμων, καθώς και εντύπων υπευθύνων δηλώσεων για την εξυπηρέτηση των πολιτών. ε)Τμήμα Μηχανογράφησης. Μηχανογράφηση των πάσης φύσεως εργασιών του Ταμείου και ειδικότερα: Σελ.. 518,06(ε) Τεύχος 1348 Σελ. 88    Επεξεργασία των στοιχείων που αφορούν λογαριασμούς παροχών πρόνοιας και εκτύπωση ενταλμάτων πληρωμής. Επεξεργασία των στοιχείων που αφορούν λογαριασμούς εξαγοράς προϋπηρεσίας. Επεξεργασία των στοιχείων που αφορούν παρακολούθηση καταβολών εξαγοράς προϋπηρεσίας. Ενημέρωση του Οικονομικού τμήματος με τα αποτελέσματα της μηνιαίας επεξεργασίας των πάσης φύσεως στοιχείων. ζ)Γραφείο Νομικών Υποθέσεων. Προάσπιση δια της δικαστικής οδού των συμφερόντων του Ταμείου και επίλυση κάθε νομικού θέματος που ήθελε προκύψει κατά τη λειτουργία του Ταμείου. Γνωμοδότηση σε κάθε θέμα που ήθελε τεθεί, από το Διοικητικό Συμβούλιο ή το Διευθυντή του Ταμείου. Επεξεργασία των πάσης φύσεως συμβάσεων. Τήρηση αρχείου φακέλων δικαστικών υποθέσεων του Ταμείου». Το άρθρ. 2 αντικαταστάθηκε ως άνω από το άρθρ. 2 Π.Δ. 87/9-16 Απρ. 1998 (ΦΕΚ Α΄ 82) κατωτ. αριθ. 39. Σύσταση κλάδου και θέσεων Άρθρ.3.-Στο Ταμείο Πρόνοιας Δημοσίων Υπαλλήλων συνιστάται Κλάδος ΠΕ Μηχανικών (ειδικότητας ηλεκτρολόγου μηχανικού) και 7 νέες θέσεις προσωπικού ως εξής: ΤΑΚΤΙΚΟ ΠΡΟΣΩΠΙΚΟ  ΚΑΤΗΓΟΡΙΑ ΠΕ Κλάδος ΠΕ Μηχανικών, ειδικότητας Ηλεκτρολόγου-Μηχανικού, μια (1) θέση. ΛΟΙΠΟ ΠΡΟΣΩΠΙΚΟ 1 θέση δικηγόρου με έμμισθη εντολή και άδεια δικηγορίας παρά Πρωτοδίκαις και άνω. 5 θέσεις προσωπικού καθαριότητας μερικής απασχόλησης με σύμβαση εργασίας ιδιωτικού δικαίου αορίστου χρόνου και με 4ωρη απασχόληση ημερήσια. Βλέπε άρθρ. 3 Π.Δ.87/9-16 Απρ. 1998 (ΦΕΚ Α΄ 82) κατωτ. αριθ. 39. 2.Θ.β.29 Ταμείο Προνοίας Δημοσίων Υπαλλήλων Διάρθρωση θέσεων Άρθρ.4.-Οι θέσεις του προσωπικού του Ταμείου Προνοίας Δημοσίων Υπαλλήλων που προβλέπονται από τα Π.Δ. 409/75 (ΦΕΚ 120/Α/1975), 263/84 (ΦΕΚ 102/Α/84), 187/1987 (ΦΕΚ 90/Α/87), τις Φ. 215/1301/5.3.1986 (ΦΕΚ 68 νπδδ/1986) και Φ. 215/6981/22.12.87 (ΦΕΚ 10/νπδδ/1988) πράξεις του Διευθυντή Προσωπικού της Γενικής Γραμματείας Κοινων. Ασφαλίσεων, της παρ. 9 του άρθρ. 21 του Β.Δ. 3/13.7.1936 (ΦΕΚ 285/Α/1936) και του άρθρ. 3 του παρόντος διαρθρώνονται κατά κατηγορία και κλάδο ως εξής: Α΄ ΤΑΚΤΙΚΟ ΠΡΟΣΩΠΙΚΟ: α)ΚΑΤΗΓΟΡΙΑ ΠΕ Κλάδος ΠΕ Διοικητικός-Οικονομικός, 8 θέσεις. Κλάδος ΠΕ Μηχανικών, ειδικότητας Ηλεκτρολόγου-Μηχανικού, μια (1) θέση. β)ΚΑΤΗΓΟΡΙΑ ΤΕ Κλάδος ΤΕ Διοικητικός-Λογιστικός, έξι (6) θέσεις από τις οποίες μια (1) θέση προσωρινή. Από τις μόνιμες θέσεις του κλάδου αυτού, δεν πληρούνται ισάριθμες με τους τυχόν υπηρετούντες επί πλέον του αριθμού των προβλεπομένων θέσεων των Κλάδων ΠΕ Διοικητικού-Οικονομικού και ΔΕ Διοικητικού-Λογιστικού. γ)ΚΑΤΗΓΟΡΙΑ ΔΕ Κλάδος δε Διοικητικός-Λογιστικός, 16 θέσεις. δ)Κλάδος ΥΕ Επιμελητών, 3 θέσεις για εργασίες που προβλέπονται στην παρ. 1 του άρθρ. 23 του Π.Δ. 194/88, εκ των οποίων η 1 προσωρινή του Νόμ. 1476/84. Κλάδος ΥΕ Προσωπικού Καθαριότητας 3 θέσεις και 3 προσωρινές του Νόμ. 1476/84. Από τις τακτικές θέσεις του Κλάδου αυτού δεν πληρούνται κάθε φορά ισάριθμες με τους υπηρετούντες στις προσωρινές θέσεις του Κλάδου. Β΄ ΛΟΙΠΟ ΠΡΟΣΩΠΙΚΟ: Μια (1) θέση δικηγόρου με έμμισθη εντολή και άδεια δικηγορίας στον Άρειο Πάγο (προσωρινή του Νόμ. 1022/46). Μια (1) θέση δικηγόρου με έμμισθη εντολή και άδεια δικηγορίας παρά Πρωτοδίκαις και άνω. 5 θέσεις προσωπικού καθαριότητας μερικής απασχόλησης με σχέση εργασίας ιδιωτικού δικαίου αορίστου χρόνου και με 4ωρη απασχόληση ημερήσια. Βλέπε άρθρ. 3 Π.Δ. 87/9-16 Απρ. 1998 (ΦΕΚ Α΄ 82) κατωτ. αριθ. 39. Προσόντα διορισμού Άρθρ.5.-1.Προσόντα διορισμού για την πλήρωση των πιο πάνω θέσεων ορίζονται τα προβλεπόμενα στο Π.Δ. 194/88 (ΦΕΚ 84/Α). 2.Για τις θέσεις των καθαριστριών με σύμβαση εργασίας ιδ. δικαίου τα προσόντα που προβλέπονται από το άρθρ. 22 του Π.Δ. 194/88. Προϊστάμενοι Υπηρεσιών Άρθρ.6.-1.Στη Διεύθυνση του Ταμείου προίσταται υπάλληλος του Κλάδου ΠΕ Διοικητικού-Οικονομικού ή υπάλληλος του Κλάδου ΤΕ Διοικητικού,Λογιστικού ο οποίος υπογράφει: α)κάθε έγγραφο του Ταμείου, β)με τον Πρόεδρο δε του Δ.Σ. και τον Προϊστάμενο του Τμήματος Οικονομικού, τις επιταγές, εντάλματα πληρωμών και τις εντολές προς τις Τράπεζες, γ)εισηγείται στο Δ.Σ. του Ταμείου κάθε θέμα που αναφέρεται στη λειτουργία του Ταμείου. 2.Στα τμήματα και Γραφεία προίστανται υπάλληλοι του Κλάδου ΠΕ Διοικητικού-Οικονομικού ή υπάλληλοι του Κλάδου ΤΕ Διοικητικού-Λογιστικού ή υπάλληλοι του Κλάδου ΔΕ Διοικητικού-Λογιστικού. 3.Στο Γραφείο Νομικών Υποθέσεων προίσταται ο αρχαιότερος στο λειτούργημα δικηγόρος. Βλέπε και άρθρ. 4 Π.Δ. 87/9-16 Απρ. 1998 (ΦΕΚ Α΄ 82) κατωτ. αριθ. 39. Κατάταξη Προσωπικού Άρθρ.7.-Οι υπάλληλοι του Ταμείου Πρόνοιας Δημοσίων Υπαλλήλων που υπηρετούν κατά την έναρξη της ισχύος του Δ/τος αυτού, κατατάσσονται σε αντίστοιχες θέσεις σε κατηγορία και κλάδο ως εξής: Α΄ΤΑΚΤΙΚΟ ΠΡΟΣΩΠΙΚΟ α)Στον Κλάδο ΠΕ Διοικητικό-Οικονομικό, οι υπάλληλοι του Κλάδου ΠΕ1 Διοικητικού-Λογιστικού. β)Στον Κλάδο ΤΕ Διοικητικό-Λογιστικό, ο υπάλληλος του Κλάδου ΤΕ1 Διοικητικού-Λογιστικού (προσωρινός). γ)Στον Κλάδο ΔΕ Διοικητικό-Λογιστικό, οι υπάλληλοι του Κλάδου ΔΕ1 Διοικητικού-Λογιστικού. Στον Κλάδο ΥΕ Επιμελητών οι υπάλληλοι του Κλάδου ΥΕ1 Κλητήρων και ΥΕ2 Θυρωρών. Στον Κλάδο ΥΕ Προσωπικού Καθαριότητας, οι υπάλληλοι του Κλάδου ΥΕ3 Καθαριστριών. Β.ΛΟΙΠΟ ΠΡΟΣΩΠΙΚΟ Στην προσωρινή θέση δικηγόρου με έμμισθη εντολή, ο δικηγόρος του Νόμ. 1022/46. (Αντί για τη σελ.518,07(β))  Σελ.518,07(γ) Τεύχος 1348 Σελ. 89 Ταμείο Προνοίας Δημοσίων Υπαλλήλων 2.Θ.β.29 Καταργούμενες διατάξεις Άρθρ.8.-Από τη δημοσίευση του παρόντος καταργούνται οι διατάξεις των Π.Δ. 409/75 (ΦΕΚ 120/Α/75), 263/84 (ΦΕΚ 102/Α/84), 187/1987 (ΦΕΚ 90/Α/87), των Φ.215/6981/22.12.87 (ΦΕΚ 10/νπδδ/1988) και Φ.215/1301/5.3.1986 (ΦΕΚ 68/νπδδ/1986) πράξεων του Διευθυντή Προσωπικού της Γενικής Γραμματείας Κοινωνικών Ασφαλίσεων, η 25896/Α.188/1957 απόφαση Υπουργού Εργασίας, η παρ.4 της Φ.201/1995/1987 κοινής υπουργικής απόφασης (ΦΕΚ 600/Β/1987) καθώς και λοιπές διατάξεις που αφορούν θέματα που ρυθμίζονται από τις διατάξεις του παρόντος. 